
Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22) te odredbi čl. 56. Statuta Dječjeg vrtića „Ivančica Oriovac“, ravnateljica donosi:

ODLUKU
o utvrđivanju Nacrta Pravilnika o provedbi postupaka jednostavne nabave u Dječjem vrtiću „Ivančica Oriovac“ i upućivanju na savjetovanje sa zainteresiranom javnošću

I.
Utvrđuje se Nacrt prijedloga Pravilnika o provedbi postupaka jednostavne nabave u Dječjem vrtiću „Ivančica Oriovac“(u daljnjem tekstu: Pravilnik), u tekstu koji čini prilog ove odluke.

II.
Tekst Nacrta prijedloga Pravilnika iz točke I. objavit će se na službenim internetskim stranicama www.dv-ivancica.hr , radi provedbe savjetovanja s javnošću u trajanju od 30 dana. 

III.
Poziva se zainteresirana javnost da svoje pročitane prijedloge, mišljenja i primjedbe dostavi u elektroničkom obliku putem propisanog obrasca na adresu e-pošte: vrticoriovac@gmail.com u razdoblju od 03. srpnja 2026. do zaključno 04. kolovoza 2026. godine do 12 sati.

IV.
Nositelj provedbe savjetovanja je Dječji vrtić „Ivančica Oriovac“ koji će po završetku izraditi Izvješće o provedenom savjetovanju s javnošću, najkasnije do 10. kolovoza 2026. godine. 

